มีประจำเดือนมาตั้งแต่วันที่ 22-26 มค. ค่ะ รอบเดือนประมาณ28วัน มีเพศสัมพันธ์ล่าสุด 11 กพ โดยการใส่ถุงยางแต่ตอนถอดออกถุงยางหลุดคาช่องคลอดแต่ปลายถุงยื่นออกมาจากปากช่องคลอดประมาณ3-4ซม. ตรวจสอบบริเวณอวัยวะสืบพันธุ์ไม่พบน้ำขาวขุ่น หลังจากมีเพศสัมพันธ์ได้ประมาณ 5 นาทีจึงไปช้างทำความสะอาด หลังจากนั้นไม่มั่นใจเลยซื้อยาคุมฉุกเฉินแบบเม็ดเดียวมากิน กินได้ 1 สัปดาห์ไม่มีแาการข้างเคียงใดๆ ไม่มีเลือดออกกระปิดกระปอย อยากทราบว่ามีโอกาสตั้งครรภ์ไหมคะ
สวัสดีค่ะ หากประจำเดือนมาวันที่ 22-26 ม.ค. การมีเพศสัมพันธ์ในวันที่ 11 ก.พ. ถือว่าไม่ใช่ระยะปลอดภัย โอกาสในการตั้งครรภ์นั้นมีได้ โดยหากใช้ถุงยางอนามัย และใช้ได้อย่างถูกต้อง ก็จะมีโอกาสตั้งครรภ์ได้ประมาณ 2% แต่หากถุงยางเกิดการหลุด โอกาสในการตั้งครรภ์ก็จะมากขึ้น อย่างไรก็ตาม หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่ามีน้อยอยู่หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ แต่บางรายอาจไม่มีก็ได้ค่ะ ซึ่งหากไม่ได้มีเลือดออกมา ก็ไม่ได้หมายความว่าจะต้องมีการตั้งครรภ์เกิดขึ้นหลังจากนี้ ก็ควรรอดูว่าประจำเดือนจะมาหรือไม่ค่ะ หากเลยกำหนดไปนานเกิน 1 สัปดาห์ ก็ควรลองตรวจหาการตั้งครรภ์ดูค่ะ